A BIZOTTSÁG 1266/2008/EK RENDELETE
(2008. december 16.)
a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló 796/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 145. cikke c), j), k), l), m), n), na) és p) pontjára,
mivel:
(1)
A borpiac közös szervezéséről, az 1493/1999/EK, az 1782/2003/EK, az 1290/2005/EK és a 3/2008/EK rendelet módosításáról, valamint a 2392/86/EGK és az 1493/1999/EK rendelet hatályon kívül helyezéséről szóló, 2008. április 29-i 479/2008/EK tanácsi rendelet (2) bevezeti a borágazatban a szerkezetátalakítás, az átállás, a zöldszüret és a szőlőültetvények kivágásának támogatását. Ugyanakkor rögzíti, hogy az ezen intézkedések alapján kifizetésben részesülő mezőgazdasági termelőknek eleget kell tenniük az 1782/2003/EK rendelet 3-7. cikkében említett, a kölcsönös megfeleltetésre vonatkozó kötelezettségeknek. Ezért indokolt a 796/2004/EK bizottsági rendelettel (3) megállapított, a kölcsönös megfeleltetés végrehajtására vonatkozó részletes szabályoknak e mezőgazdasági termelőkre történő alkalmazása. Emiatt a hivatkozott rendelet címét indokolt módosítani.
(2)
A 479/2008/EK rendelet 20. és 103. cikke a borágazatban nyújtott támogatásokkal összefüggésben a kölcsönös megfeleltetésre vonatkozó kötelezettségeket vezet be, amelyeknek a kifizetéstől számított meghatározott idő alatt eleget kell tenni. Célszerű egyértelműen meghatározni e kötelezettségek kezdő időpontját.
(3)
A kölcsönös megfeleltetésre vonatkozó kötelezettségek alkalmazása céljából indokolt, hogy a mezőgazdasági termelők mezőgazdasági üzemük teljes területét bejelentsék. Ezért indokolt, hogy azon mezőgazdasági termelőknek, akik csak a 479/2008/EK rendelet 20. és 103. cikkében említett kölcsönös megfeleltetés hatálya alá tartozó támogatás iránti kérelmet nyújtanak be, egyéb közvetlen kifizetések iránti kérelmet nem, évente egységes igénylőlapon be kelljen jelenteniük üzemük teljes mezőgazdasági területét, kivéve, ha az illetékes hatóságok már rendelkeznek ezekkel az adatokkal.
(4)
A közvetlen kifizetésekben részesülő mezőgazdasági termelőkre megállapított, az összes mezőgazdasági terület bejelentésének elmulasztására és a kérelmek késedelmes benyújtására vonatkozó fennálló rendelkezések nem vonatkoznak a borágazati reform keretében támogatást igénylő mezőgazdasági termelőkre. Olyan rendelkezések végrehajtása szükséges, amelyek alapján a borágazati reform keretében támogatást igénylő mezőgazdasági termelők egységes igénylőlapot nyújtanának be, és azon bejelentenék összes mezőgazdasági területüket. Így abban az esetben, ha a borágazati reform keretében nyújtott támogatás kedvezményezettje figyelmen kívül hagyja az egységes igénylőlap benyújtására vonatkozó rendelkezést, vagy nem jelenti be összes mezőgazdasági területét, indokolt a kifizetéseket csökkenteni.
(5)
Indokolt megállapítani a kölcsönös megfeleltetésre vonatkozó kötelezettségek betartásának minimális ellenőrzési arányát a 479/2008/EK rendelet 20. és 103. cikke értelmében a borágazatban kölcsönös megfeleltetés hatálya alá tartozó mezőgazdasági termelők tekintetében. A kölcsönös megfeleltetés jelenlegi szabályainak megfelelően az ellenőrzési arányt célszerű az érintett mezőgazdasági termelők 1 %-ában megállapítani.
(6)
A 796/2004/EK rendeletben előírt kölcsönös megfeleltetési kötelezettségek tekintetében az ellenőrzési mintát - a 479/2008/EK rendelet 20. és 103. cikkére tekintettel - a megfelelő ellenőrzés biztosítása érdekében az említett cikkek hatálya alá tartozó mezőgazdasági termelők köréből indokolt kiválasztani.
(7)
Az 1782/2003/EK rendelet tisztázza a kölcsönös megfeleltetés vonatkozásában a felelősségre vonatkozó szabályokat, különösen a földterületnek az érintett naptári év során történő átruházása esetére. Célszerű, hogy e szabályok a 479/2008/EK rendelet 11., 12. és 98. cikke alapján az évente támogatás iránti kérelmet benyújtó mezőgazdasági termelőkre is alkalmazandók legyenek.
(8)
A kötelezettségek nem teljesítése esetén a támogatás csökkentésére vonatkozó szabályokat indokolt a 479/2008/EK rendelet 11., 12. és 98. cikkében meghatározott kifizetésekre is alkalmazni abban a naptári évben, amikor a kötelezettségszegést megállapították. Az olyan esetekre, amikor a borágazatban a támogatásokat nem évente nyújtják, indokolt külön rendelkezni azon összeg kiszámításának módjáról, amellyel a támogatást csökkentik. Ennek során indokolt tekintetbe venni, hogy a kölcsönös megfeleltetési kötelezettségek hány évig alkalmazandók.
(9)
Ezért indokolt a 796/2004/EK rendeletet ennek megfelelően módosítani.
(10)
Az e rendeletben előírt intézkedések összhangban vannak a közvetlen kifizetések irányítóbizottságának véleményével,
ELFOGADTA EZT A RENDELETET:
1. cikk
A 796/2004/EK rendelet a következőképpen módosul:
1.
A 796/2004/EK rendelet címe helyébe a következő lép:
2.
Az 1. cikk helyébe a következő szöveg lép:
„1. cikk
Hatály
Ez a rendelet megállapítja az 1782/2003/EK rendelet II. címe által létrehozott kölcsönös megfeleltetés, moduláció és integrált igazgatási és ellenőrzési rendszer (a továbbiakban: integrált rendszer), valamint a 479/2008/EK tanácsi rendelet (4) 20. és 103. cikke szerinti kölcsönös megfeleltetés részletes alkalmazási szabályait. Ez a rendelet nem érinti az egyedi támogatási rendszerekre vonatkozó rendeletek által megállapított egyedi előírásokat.
3.
A 2. cikk az első bekezdés után a következő második bekezdéssel egészül ki:
„A 479/2008/EK rendelet 20. és 103. cikke értelmében vett kölcsönös megfeleltetési kötelezettségek alkalmazásában a „kifizetéstől” kifejezés jelentése: az első kifizetés folyósításának naptári évét követő év január 1-jétől.”
4.
A 11. cikk (1) bekezdésének helyébe a következő szöveg lép:
„(1) Az a mezőgazdasági termelő, aki valamely területalapú támogatási rendszer keretében támogatást igényel, évente csak egyetlen egységes kérelmet nyújthat be.
Az a mezőgazdasági termelő, aki nem igényel támogatást valamely területalapú támogatási rendszer keretében, de igényel az 1782/2003/EK rendelet I. mellékletében felsorolt valamely egyéb támogatási rendszer keretében vagy a 479/2008/EK rendelet 11., 12. és 98. cikke alapján, egységes igénylőlapot nyújt be, amennyiben rendelkezik a 795/2004/EK rendelet 2. cikkének a) pontjában meghatározottak szerinti mezőgazdasági területtel, amely igénylőlapon e rendelet 14. cikkével összhangban feltünteti e területeket.
Az a mezőgazdasági termelő, aki csak a 479/2008/EK rendelet 20. és 103. cikke szerinti kölcsönös megfeleltetési kötelezettségek hatálya alá tartozik, egységes igénylőlapot nyújt be minden olyan naptári évben, amelyben e kötelezettségek fennállnak.
Azonban a tagállamok mentesíthetik a mezőgazdasági termelőket a második és a harmadik albekezdésben említett kötelezettség alól, amennyiben a szóban forgó információk rendelkezésre állnak olyan egyéb igazgatási és ellenőrzési rendszerek keretében, amelyek az 1782/2003/EK rendelet 26. cikkével összhangban az integrált rendszerrel kompatibilisek.”
5.
A 14. cikk (1a) bekezdése az alábbi albekezdéssel egészül ki:
„Abban az esetben, ha a mezőgazdasági termelő a 479/2008/EK rendelet 20. és 103. cikke szerinti kölcsönös megfeleltetési kötelezettségek hatálya alá tartozik, az első albekezdés az említett rendelet 11., 12. és 98. cikke alapján nyújtott támogatásokra is alkalmazandó. A csökkentés százalékos mértéke az említett rendelet 20. és 103. cikkében hivatkozott évek számával elosztott teljes kifizetendő összegre alkalmazandó.”
6.
A 44. cikk (1) bekezdésének első albekezdése a következő második mondattal egészül ki:
„Az illetékes ellenőrző hatóság - a hatáskörébe tartozó követelmények és előírások tekintetében - az érintett naptári évben a 479/2008/EK rendelet 20. és 103. cikke szerinti kölcsönös megfeleltetési kötelezettségek hatálya alatt álló és az adott illetékes ellenőrző hatóság hatáskörébe tartozó mezőgazdasági termelők legalább 1 %-ára kiterjedő ellenőrzéseket végez.”
7.
A 45. cikk a következőképpen módosul:
a)
Az (1) bekezdés a következő albekezdéssel egészül ki:
„A 44. cikk (1) bekezdésének sérelme nélkül a tagállam dönthet úgy, hogy a közvetlen kifizetésben részesülő, illetve a 479/2008/EK rendelet 20. és 103. cikke szerinti kölcsönös megfeleltetési kötelezettségek hatálya alá tartozó mezőgazdasági termelőket ugyanazon kockázatelemzés alapján választja ki.”
b)
A (2) bekezdés a következő második mondattal egészül ki:
„A 44. cikk (1) bekezdése első albekezdésének második mondatában említett mintát azonban azok közül a mezőgazdasági termelők közül kell kiválasztani, akikre a 479/2008/EK rendelet 20. és 103. cikke az érintett naptári évben alkalmazandó.”
c)
A (3) bekezdés első albekezdése helyébe a következő szöveg lép:
„A (2) bekezdéstől eltérve, a 44. cikkel összhangban ellenőrizendő mezőgazdasági termelők mintái azon mezőgazdasági termelők közül választhatók ki, akik az 1782/2003/EK rendelet 2. cikkének d) pontja értelmében a közvetlen kifizetésekkel kapcsolatos támogatási rendszerek keretében támogatási kérelmet nyújtottak be, vagy akikre a 479/2008/EK rendelet 20. és 103. cikke alkalmazandó, és kötelesek betartani a vonatkozó követelményeket és előírásokat.”
8.
A 65. cikk a következőképpen módosul:
a)
A cikk a következő bekezdéssel egészül ki:
„(2a) Az 1782/2003/EK rendelet 6. cikke (1) bekezdésének azon mezőgazdasági termelőkre történő alkalmazásában, akik a 479/2008/EK rendelet 20. és 103. cikke értelmében kölcsönös megfeleltetés hatálya alá tartoznak, az 1782/2003/EK rendelet 6. cikkének (1) bekezdésében említett támogatási kérelem benyújtása alatt az egységes igénylőlap évente történő benyújtása értendő.”
b)
A cikk a következő bekezdéssel egészül ki:
„(5) A vis maior és a rendkívüli körülmények 72. cikkben említett eseteit kivéve, ha a 479/2008/EK rendelet 20. és 103. cikke értelmében kölcsönös megfeleltetési kötelezettségek hatálya alá tartozó mezőgazdasági termelő az egységes igénylőlapot az e rendelet 11. cikkében megállapított határidőig nem nyújtja be, munkanaponként 1 %-os csökkentés alkalmazandó. A csökkentés maximális mértéke nem haladhatja meg a 25 %-ot. A csökkentés a 479/2008/EK rendelet 11., 12. és 98. cikkében előírt kifizetések teljes összegére alkalmazandó, elosztva az említett rendelet 20. és 103. cikkében említett évek számával.”
9.
A 66. cikk (1) bekezdése a következő albekezdéssel egészül ki:
„A 479/2008/EK rendelet 11., 12. és 98. cikkében előírt kifizetések csökkentése esetében a csökkentés százalékos mértéke a teljes kifizetendő összegre alkalmazandó, elosztva az említett rendelet 20. és 103. cikkében említett évek számával.”
10.
A 67. cikk (1) bekezdése a következő albekezdéssel egészül ki:
„A 479/2008/EK rendelet 11., 12. és 98. cikkében előírt kifizetések csökkentése esetében a csökkentés százalékos mértéke a teljes kifizetendő összegre alkalmazandó, elosztva az említett rendelet 20. és 103. cikkében említett évek számával.”
2. cikk
Ez a rendelet 2009. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. december 16-án.